[{"text_idx": "#000002", "text": "Por komparo, la kursojn en 2000, la lasta jaro de instruado c\u0302e SFSU, partoprenis 66 studantoj en kvar niveloj kun tri instruistoj. Dum la 31 jaroj de la serio, diversaj instruistoj kreis apartan metodikan kurson por instruistoj."}, {"text_idx": "#000004", "text": "Antau\u0306 sia morto en 1999, Cathy komencis trejni Ellen M. Eddy por alpreni la rolon de administranto de NASK. Ellen ofte partoprenis NASK ekde 1981 kaj log\u0302is en la San-Franciska regiono en la 90aj jaroj."}, {"text_idx": "#000005", "text": "C\u0302io progresis glate g\u0302is la jaro 2001 kiam, pro s\u0302ang\u0302o en la universitata kalendaro, la dormejoj c\u0302e SFSU ne plu haveblis por somera kursaro. Post tiam la kursaro vagis diversloke. Unue al la University of San Francisco, kaj poste al la School for International Training (SIT) en Brattleboro, Vermonto. Post 5 jaroj tie, la kursaro revenis al la okcidenta marbordo de Usono c\u0302e la University of California-San Diego (2007-2012)."}, {"text_idx": "#000006", "text": "La altaj prezoj malhelpis multajn partopreni, kaj pro tio la NASK-komitato decidis fari s\u0302ang\u0302ojn en la programo. La decido estis por malpli longa, malpli kosta, sed pli intensa programo. NASK vagis al la University of Texas en Dallas, William Peace University (WPU) en Raleigh, Norda Karolino, la University of Victoria en Brita Kolumbio, Kanado kaj denove al William Peace University kie g\u0302i restas ekde 2015."}, {"text_idx": "#000007", "text": "La programo subite s\u0302ang\u0302ig\u0302is denove en 2020 pro la pandemio KOVIM-19. En tiu jaro, helpe de la sistemo \u201cZoom\u201d, du sesioj okazis. La unua havis kvin kursojn: du post-bazajn, du meznivelajn kaj unu superan. Entute 156 studantoj partoprenis. Alia sesio okazis en la au\u0306tuno kun du niveloj. La nunaj planoj en 2021 estas por printempa kurso por tiuj kiuj bezonas pli da helpo atingi la post-bazan nivelon kaj poste tri nivelojn en la kutima somera periodo. Ni esperas reveni al WPU en 2022."}, {"text_idx": "#000008", "text": "La perretaj kursoj povas nur iugrade anstatau\u0306i la c\u0302eestan sperton. NASK provizas vere internacian etoson. Oni log\u0302as, mang\u0302as kaj vivas kun studantoj kaj instruistoj de c\u0302iu mondparto. Vespere kaj semajnfine, distraj kaj instruaj aferoj okazas, inkluzive prelegojn, kantadon, dancadon, konversaciajn rondojn, piknikojn kaj ekskursojn en la najbara regiono. Grava parto de c\u0302i tiuj kursoj c\u0302iun jaron estas la amikeco kaj inspiro kiuj ric\u0302igas la vivojn de la partoprenantoj."}, {"text_idx": "#000009", "text": "Antau\u0306 sia morto, Cathy heredigis grandan monsumon al Esperantic Studies Foundation (ESF) por garantii la estontecon de NASK. Du edukaj fondusoj c\u0302e Esperanto-USA donacas financan subtenon al merithavaj studantoj."}, {"text_idx": "#000011", "text": "Por pli da informo, oni povas viziti la NASK-retejon. Tie trovig\u0302as fotoj de partoprenintoj, listo de instruistoj, historieto de NASK, informoj pri venontaj kursoj, ekzempleroj de la tagj\u0302urnalo La NASKa Fasko, kaj manlibro de helpaj informoj pri la loko."}]